**Tema 3. Etica și integritatea în mediul academic**

1. *Etica socială în condițiile societății cunoașterii.*
2. *Responsabilitatea socială a organizației*
3. *Comunitatea academică: structură și criterii de apartenență*
4. *Etică universitară: principii și valori. Carta universitară.*
5. *Standarde generale de integritate academică.*
6. *Procesul de predare-învățare-evaluare și activitatea de cercetare: abordare din perspectiva integrităţii.*

***1. Etica socială în condițiile societății cunoașterii.***

Schimbările globale, la care asistăm în prezent, sunt comparabile cu acelea care au adus schimbarea de la societatea bazată pe agricultură la societatea industrială. Schimbarea reprezintă, de fapt, accentuarea acelei componente, care aduce *creşterea prosperităţii şi a nivelului de trai*. Revoluţia ştiinţifică a permis iniţial *gestiunea tehnologizată a informaţiei*, pentru ca ulterior să ne întrebăm: nu putem extinde *tehnologia* şi asupra *cunoaşterii*? Noua societate încearcă să aducă conceptul „cunoaşterii” în sfera tangibilului. Astfel, **cunoaşterea poate deveni motorul dezvoltării în orice activitate umană.**

Mediul economic a generat dintotdeauna nevoia creșterii competitivității organizaționale, în vederea obținerii supremației pe piețe puternic concurențiale. Dezvoltarea spre o societate a cunoașterii poate conduce la dezvoltarea a două noi situații: noul context economic va manifesta o creștere a concurenței și a luptei pentru supremație - în contextul în care companiile vor satura piața cu produse și servicii - sau va fi generat acel context care să permită companiilor „inteligente”, evadarea din acest cadru economic închis, către o zonă neconcurențială.

Societatea cunoașterii este anticipată de societate postindustrială (*informațioală*). Caracteristica iniţială a societăţii postindustriale viza *economia bazată pe servicii*. Evoluţiile înregistrate, în special după anii 1970-1980, au confi rmat faptul că majoritatea covârşitoare a lucrătorilor din sfera serviciilor se află în realitate angajată în crearea, prelucrarea şi distribuirea informaţiei. În consecinţă este clar că **societatea postindustrială** este societatea **informaţională**, în cadrul căreia profesiile funcţionale (programatori, manageri, economişti, jurişti, profesori, medici, funcţionari de bancă, agenţi în asigurări sociale; specialişti în marketing, asistenţă psihosocială, relaţii publice etc.) dobândite prin studii superioare, devin predominante în raport cu cele legate direct de producţie. Deja în 1983, în SUA, numai 12% din forţa de muncă era ocupată în operaţii de realizare a produselor. Trăsătura principală a societăţii informaţionale este cea referitoare la utilizarea pe scară largă şi la un cost scăzut a tehnologiei informaţiilor; generând facilitarea comunicării pe plan naţional şi internaţionalî, dar şi Ñprobleme noi precum supraÓncărcarea informaţională şi necesitatea creării de noi forme de reglementare pentru a controla informaţiile. În acest context, din anii 1990 este remarcată *tranziţia de la societatea informaţională la societatea cunoaşterii*; de la o economie bazată pe informaţii la o societate bazată pe cunoştinţe, *consecinţele majore fiind de ordin cultural, dar şi pedagogic*: a) globalizarea; b) intensificarea competiţiei; c) investiţia în educaţie, îndeosebi în instruirea permanentă.

Așadar, **societatea cunoaşterii/societatea bazată pe cunoaştere** reprezintă o etapă firească în evoluţia istorică a civilizaţiei umane, exprimată în plan economic, politic şi cultural, în cadrul căreia **cunoașterea devine adevăratul capital și motor al dezvoltării societății**. Sub aspect evolutiv s-a produs saltul de la valorile **societăţii industrializate**, bazate pe **concurenţă**, la cele ale **societăţii postindustriale (informaționale)**, bazate pe **cooperare**, spre cele ale **societăţii cunoaşterii**, bazate pe **creaţie,** care se caracterizează prin următoarele *particularități*:

* realizarea condiţiilor de funcţionare performantă a pieţei;
* cel mai important factor de producţie devine fiinţa umană - cheia competitivităţii stă în capacitatea indivizilor şi a grupurilor de a produce cunoaştere şi a o utiliza în mod eficient
* realizarea performanţei ridicate a funcţionării statului de drept democratic;
* realizarea creşterii bunăstării sociale, respectiv a nivelului de trai al populaţiei
* centrul de greutate al învăţării se va transfera, progresiv, din şcoli spre firme şi instituţii, de la şcolari, liceeni şi studenţi către salariaţi
* utilizarea pe scară largă şi la un cost scăzut a tehnologiei informaţiilor; generînd facilitarea comunicării pe plan naţional şi internaţional, dar şi probleme noi precum supraîncărcarea informaţională şi necesitatea creării de noi forme de reglementare pentru a controla informaţiile

A produce cunoaştere înseamnă obţinerea de sensuri noi pentru diferite fenomene sau activităţi sociale, tehnologice, economice. Este important să conştientizăm că persoanele orientate spre învăţare reprezintă bunul cel mai important al societăţii cunoaşterii. Prin urmare, atât la nivel organizaţional, cât şi social, trebuie să identificăm soluţii pentru suplimentarea oportunităţilor de a îmbunătăţi creativitatea şi cunoaşterea tacită.

*Cum va arăta viitorul în contextul economiei cunoaşterii ?* - Schimbarea implică două abordări posibile: o variantă *optimistă*, reprezentată de beneficiile progresului asupra vieţii şi o variantă *pesimistă*, reprezentată de pericolele, induse de progresul ştiinţific. Abordarea realistă a dezvoltării societăţii umane credem că implică considerarea ambelor variante. Pornind de la afirmaţia lui Shannon: „*Informaţia este soluţia incertitudinii*”, o reformulăm, afirmând: „*Cunoaşterea este soluţia incertitudinii*”. Prin urmare, societatea cunoaşterii, pe baza principiilor sale de funcţionare, reprezintă singura paradigmă socială, care are mijloacele de a se orienta spre varianta optimistă, ce implică promovarea principiilor eticii și responsabilității sociale.

 În planul societăţii globale asistăm, totuşi, la confruntări de mare anvergură între diferite sisteme morale: laic şi religios, individualist şi colectivist, deontologist şi teleologist etc. Revin, în prim) planul vieţii sociale, moralele tradiţionale, care se întrepătrund cu cele moderne, determinând trecerea tot mai accentuată a moralităţii din planul social în cel individual şi de mic rogrup. *Crizei de valori morale* proprii societăţilor postcomuniste i se răspunde tot mai mult cu ofensiva unui *relativism moral*, în interiorul căruia singurele repere morale autentice, reinstituite după căderea comunismului ateist, sunt cele de natură religioasă. Modelul de viaţă morală occidental este, încă, slab perceput, sub impactul intern al ineficienţei economice, al sărăciei, al inculturii şi al insecurităţii, fiind mai degrabă evidente limitele acestuia decât punctele sale tari. La aceasta se adaugă şi unele evenimente politico-militare neinspirat gestionate de liderii politici ai lumii care, prin consecinţele lor asupra unor mase mari de oameni,au îndepărtat şi mai mult populaţiile dinn spaţiul postcomunist de asemenea modele.

Axa centrală al *structurii moralei sociale* îl constituie triada **norme+valori+aprecieri**. *Normele* derivă din  *principiile morale*  în timp ce *valorile* se identifică pe baza relaţiilor dintre indivizi şi colectivităţi. În această triadă se raportează  *subiectul conştient,* individual sau colectiv, şi în raport cu ea se produc *manifestările morale*.

Este de remarcat faptul că *subiectul este parte componentă a moralei sociale* numai în măsura încare el *este conştient de acest fapt*.A trăi în moralitate presupune atât *conştiinţa faptului că există această moralitate* şi că îi sunt cunoscute determinaţiile, cât şi *conştiinţa de sine*. Cel ce nu este conştient de nimic acţionează fără să aibă control asupra faptelor sale, nu înţelege dacă faptele sale sunt bune sau rele, nu ştie să preţuiască faptele bune ale altora, nu face distincţia dintre bine şi rău, acţionează la nivelul instinctelor primare, aprobă doar ceea ce-i produce plăcere şi refuză ceea ce nu-i produce plăcere, nu este capabil de sacrificiu, nu preţuieşte cultura și nu preţuieşte omul ca fiinţă raţională, nu are imaginea prieteniei şi foloseşte oamenii din jurul lui doar pentru sine, ca mijloace.

**Suprema inconştienţă este faptul de a nu fi conştient de sine:**

* Așadar, prima distincţie care se cere operată pentru a defini **subiectul moral** este aceea că el **este o conştiinţă.**
* A doua distincţie evocă premisa obiectivă, fundamentală a demersului individual de realizare morală, şi anume **existenţa colectivităţii umane.**
* A treia distincţie vizează elementele componente ale subiectului, care sunt **mentalităţile, convingerile, concepţiile, voinţa şi faptele**.

După cum se structurează aceste elemente într-o conştiinţă sau alta, avem tipurile de subiecţi morali***individualitatea****,* compusă din mentalităţi, voinţă şi fapte, ***personalitatea****,* alcătuită din convingeri, voinţă şi fapte; și ***exemplaritatea***  ***simbolică***, formată din concepţii, voinţă şi fapte.

Poziţia omului faţă de morala socială depinde de istoria culturală a acestuia. Trecerea de la mentalităţi la convingeri şi apoi la concepţii morale presupune un proces continuu de perfecţionare şi autoperfecţionare culturală şi morală. Unii oameni vor rămâne pentru totdeauna la nivelul mentalităţilor, alţii se vor ridica la nivelul convingerilor, în timp ce o parte din ei, probabil nu mulţi, vor atinge statutul exemplarităţii simbolice prin concepţii.

O caracteristică deosebită care trebuie să fie prezentă în subiectul conştient, pentru a fi considera tun subiect moral, este ***voinţa liberă.*** Filosofii existenţialişti, consideră că **voinţa liberă determină condamnarea la libertate a omului şi transformarea vieţii lui în una lipsită de repere şi, în consecinţă, de sens**. În pofida acestor interpretări, libertatea voinţei este o condiţie a situării subiectului în mediul moral. *Numai o voinţă liberă îşi poate asuma conştient moralitatea socială. Numai o voinţă liberă poate căpăta statutul permanenţei în comportamentul moral. Numai o voinţă liberă poate pune moralitatea mai presus de orice interes străin acesteia.*

***2. Responsabilitatea socială a organizației (corporativă)***

*Responsabilitatea socială corporativă (RSC)* are o istorie relativ scurtă care datează din anii 1980. Trebuie de spus că de atunci ea a rămas un concept destul de vag. RSC a generat interpretări ambigue care vin nu numai de la analiştii economici, dar şi de la instituţiile internaţionale ce promovează la scară globală integrarea principiilor RSC în conduita în afaceri şi chiar de la companiile care demonstrează RSC. Interpretările diferite au fost condiţionate şi de faptul că este foarte dificil de a măsura în practică RSC.

 Într-adevăr, acest concept cuprinde **elemente** eterogene precum:

• încorporarea unor caracteristici sociale în produse, tehnologii şi procese comerciale;

 • adoptarea practicilor avansate de administrare a resurselor umane;

• atingerea unui nivel înalt de performanţă ecologică prin reducerea emisiilor şi a impactului negativ;

• contribuirea la dezvoltarea comunitară;

• promovarea unei culturi de business avansate;

• promovarea principiilor RSC printre furnizori şi clienţi;

• stabilirea onestităţii şi integrităţii ca valori corporative necesare pentru eradicarea corupţiei;

• respectarea drepturilor acţionarilor minoritari;

• promovarea drepturilor fundamentale ale omului (de exemplu, oportunităţi egale de angajare la muncă sau abolirea muncii copiilor);

Este clar ca termenul „responsabilitate socială” implică judecaţi de valoare. Prin urmare, conceptul este unul subiectiv şi influenţat de context. Nu e de mirare că există o mulţime de definiţii ale RSC şi dezbaterile academice pe marginea conţinutului RSC sunt foarte intense. Actorii din domeniul RSC înţeleg în mod diferit conceptul de RSC şi modul în care responsabilitatea trebuie abordată. Totuşi, majoritatea autorilor şi companiilor care au responsabilitate socială înţeleg faptul că RSC nu este doar simpla donaţie a banilor în cadrul unor acţiuni filantropice, ci mai degrabă **un stil aparte de a face business, un stil integrat în cultura companiei la toate nivelele sale operaţionale şi prezent în orice moment de timp.**

O definiţie recentă a fost formulată de Consiliul Mondial de Afaceri pentru Dezvoltare *Durabilă (*World Business Council for Sustainable Development, WBCSD). Potrivit Consiliului, RSC este *„angajamentul companiilor de a contribui la dezvoltarea economică durabilă, lucrând împreună cu angajaţii, familiile lor, comunitatea locală şi societatea pentru a îmbunătăţi calitatea vieţii”.*

Un exemplu de companie ce implementează RSC în afacerile sale este KPMG. Aceasta companie defineşte responsabilitatea sa socială corporativă ca „*înţelegere a problemelor comunităţii din care facem parte şi gestionarea impactului nostru social în paralel cu performanţa noastră financiară. Prin aceasta noi credem că putem spori valoarea pe care o adăugăm societăţii şi reduce impactul negativ al activităţii noastre* ”.

 În cadrul politicii sale de RSC, grupul TeliaSonera “*doreşte să susţină dezvoltarea durabilă şi să fie un bun cetăţean corporativ*”. Responsabilitatea socială a companiei PepsiCo constă în „*a îmbunătăţi continuu toate aspectele lumii în care activăm – ecologic, social, economic – creând o zi de mâine mai bună decât cea de azi*.” Compania se concentrează asupra a cinci domenii decisive pentru succesul său: valorile corporative, diversitatea şi includerea, sănătatea şi bunăstarea, apa şi ambalajul.

Pentru Vodafone Greece „*RSC se referă la administrarea companiei, la felul în care ea devine productivă şi la felul în care ea tratează toţi actorii interesaţi, societatea şi mediul ambiant. O organizaţie responsabilă are ca scop creşterea profitului, controlând în acelaşi timp impactul său asupra mediului ambiant, social, economic şi moral şi acţionând în mod corespunzător*”. Guvernul Marii Britanii vorbeşte despre RSC ca despre „modul în care companiile iau în considerare influenţa pe care o exercită asupra mediului economic, social şi ambiant ca rezultat al activităţii, maximizând beneficiile şi minimizând pierderile”.

Unii savanţi definesc RSC drept „*situaţii în care firma face mai mult decât este obligată şi se angajează în acţiuni menite sa aducă folos societăţii, acţiuni care depăşesc interesul economic imediat al firmei şi rigorile minimale impuse de lege*7 ”. Acţiunile pe care companiile le realizează ca parte a RSC trebuie să reprezinte ceva mai mult decât cerinţele legale minimale sau obligaţiile fiscale pentru a fi calificate drept responsabilitate socială. Într-adevăr, respectarea legii şi achitarea impozitelor este o obligaţie universală a companiilor, care implică responsabilitate juridică, nu responsabilitate socială ca atare. Corporaţiile individuale sau grupurile de corporaţii pot să-şi elaboreze principiile proprii de RSC, după exemplul iniţiativei britanice Win with Integrity Framework. Alternativ, ele pot să adere la norme internaţionale de conduită, cum ar fi cele promovate de **UN Global Compact (Pactul Global al al ONU).**

**Ce este Pactul Global al ONU?** Pactul Global al ONU este un set de principii, o iniţiativă a Secretarului General al Naţiunilor Unite care intenţionează să promoveze la nivel global responsabilitatea socială şi care accentuează importanţa reţelelor locale compuse din ONG-uri, companii private şi guverne pentru soluţionarea problemelor sociale. El reprezintă o „reţea internaţională de reţele naţionale” care facilitează dialogul companiilor, indivizilor şi organizaţiilor ce împărtăşesc aceleaşi idei şi valori şi s-au angajat să promoveze o cetăţenie corporativă social responsabilă. În prezent există peste 2400 participanţi în toată lumea şi aproape 50 reţele în tot atâtea ţări.

Pactul Global încurajează companiile să adere, să susţină şi să adopte, în limitele sferei lor de influenţă, un set de valori de baza în domeniul drepturilor omului, standardelor de muncă, mediului ambiant şi combaterii corupţiei. Periodic, companiile trebuie să publice rapoarte care să reflecte cum aceste companii implementează principiile în activitatea lor practică. Aceste **principii** sunt:

**Drepturile omului**

*Principiul 1.* Promovarea şi respectarea drepturilor omului proclamate în diferite tratate internaţionale;

*Principiul 2* Companiile nu trebuie să fie implicate în situaţii în care se încalcă drepturile omului.

**Munca**

*Principiul 3* Respectarea libertăţii de asociere şi recunoaşterea efectivă a dreptului la negociere colectivă;

*Principiul 4* Eliminarea tuturor formelor de munca forţată şi obligatorie;

*Principiul 5* Abolirea efectivă a muncii copiilor;

*Principiul 6* Eliminarea discriminărilor la angajarea în câmpul muncii.

**Mediul ambiant**

*Principiul 7* Companiile trebuie să manifeste grijă faţă de mediu;

*Principiul 8* Întreprinderea măsurilor pentru promovarea unei mai mari responsabilităţi ecologice;

*Principiul 9* Încurajarea dezvoltării şi multiplicării tehnologiilor ce nu dăunează mediului ambiant.

**Lupta cu corupţia**

*Principiul 10* Companiile trebuie să lupte cu toate formele de corupţie, inclusiv cu extorcarea şi mita.

Un expert din Moldova defineşte RSC drept „*acţiuni prin care companiile fac mai mult decât le cer obligaţiile lor pecuniare. Ele aderă la anumite valori corporative încercând să demonstreze că pot contribui eficient la rezolvarea problemelor sociale. Companiile consideră că, asumându-şi aceste responsabilităţi, ele nu doar demonstrează eficienţă în rezolvarea problemelor sociale, dar şi creează o imagine pozitivă şi chiar realizează o investiţie în propriu viitorul prin educarea unor generaţii de consumatori fideli*.”

În concluzie, putem spune că RSC este o întreagă cultură de afaceri care include *etica de afaceri, drepturile consumatorului, echitatea economică şi socială, tehnologii ce nu dăunează mediului ambiant, tratarea justă a forţei de muncă, relaţii transparente cu oficialii publici, integritate morală şi investiţii în comunitate.* Dincolo de dezbaterile academice, cele mai multe definiţii converg spre o părere comună şi anume: **RSC este o cultură de afaceri care ia în considerare impactul pe care afacerea îl are asupra societăţii şi care tinde să maximizeze externalităţile pozitive şi sa le minimizeze pe cele negative**

***3. Comunitatea academică: structură și criterii de apartenență***

Totalitatea personalului, care desfăşoară activitatea didactică, de cercetare ştiinţifică, administrativă şi auxiliară/tehnică, precum şi a celui care studiază în Universitate, formează comunitatea universitară. **Comunitatea academică** este constituită din totalitatea persoanelor care desfăşoară activităţi manageriale, didactice, ştiinţifice de cercetare, de organizare, îndrumare şi control ale activităţii în domeniul învăţământului şi administrării, precum şi a celor care asigură funcţionalitatea instituţiei şi cei care studiază:

* **personal ştiinţifico-didactic** ((cercetător ştiinţific, cercetător ştiinţific superior, coordonator şi principal) (asistent universitar, lector universitar, conferenţiar universitar, profesor universitar);
* **personal didactic auxiliar** (bibliotecar, informatician, inginer, laborant, metodist);
* **alte categorii de personal:** personal administrativ, personal tehnic, personal auxiliar de deservire
* **studenți** de la Ciclul I, II, III din învățământul superior.

Membrii comunității academice trebuie să:

* respecte exigențele de natură morală în toate acțiunile sale.
* exercite obligațiile din numele Universității cu responsabilitate și profesionalism
* corespundă standardelor de integritate și de echitate în exercitarea activității sale.
* promoveze valorile Universității și să contribuie la dezvoltarea și prosperarea societății.
* se conformeze intereselor comune ale Universității.

De la fiecare membru al Universității se cere respectarea următoarelor **norme de etică și deontologie:**

* a) să nu afecteze drepturile, libertățile și independența membrilor comunității;
* b) să nu susțină și să nu promoveze interese financiare ce contravin obligațiilor profesionale;
* c) să manifeste un comportament imparțial, fără a oferi tratament preferențial unor persoane fizice sau juridice;
* d) să păstreze patrimoniul universitar și să-l folosească exclusiv pentru activități autorizate;

e) să informeze administrația Universității despre orice fraude, acte de corupție, manifestări de corupție, practici ilegale, încălcări ale drepturilor și ale libertăților fundamentale ale persoanei, acțiuni sau inacțiuni care amenință sau prejudiciază interesul public.

Fiecare membru al comunității universitare trebuie să manifeste următoarele **calități** de bază ale unei personalități armonios dezvoltate:

* sinceritate;
* obiectivitate;
* integritate;
* respect;
* receptivitate;
* confidențialitate;
* responsabilitate

empatie.

Fiind o personalitate armonios dezvoltată, membrii Universității vor putea promova **valorile Universității** printre care:

* profesionalismul și competența;
* onestitatea și corectitudinea intelectuală;
* libertatea academică și a cercetării;
* diligența;
* meritocrația;
* obiectivitatea;
* echitatea;
* transparența;
* respectul;
* responsabilitatea;
* bunăvoința și solicitudinea;
* integritatea.

***4. Etică universitară: principii și valori. Carta universitară.***

**Etica universitară (academică)** este un domeniu aflat la intersecția dintre etica cercetării, managementul eticii în organizații (din zona academică) și deontologia profesională a cercetătorului sau profesorului. Misiunea universităţilor, în **Societatea Cunoaşterii,** este de a produce, a valorifica şi a transmite cunoştinţe. Într-o economie globalizată cunoaşterea devine
adevăratul capital şi motor al dezvoltării societăţii. Iar pentru societăţile aflate în tranziţie instituţiile de învăţământ superior prezintă un interes deosebit de mare. Pentru a da încredere societăţii în capacitatea universităţilor şi a-i satisface aşteptările, ele (universităţile) trebuie să-şi asume responsabilitatea pentru **calitatea** propriei sale prestaţii.

În secolul XXI universităţile devin antreprenoriale, ele promovează integritatea morală, libertatea academică, autonomia personală, dreptatea şi echitatea, meritul şi profesionalismul, onestitatea şi corectitudinea intelectuală, transparenţa, respectul şi toleranţa, responsabilitatea, bunăvoinţa şi grija, etc. - toate fiind stipulate în Codurile etice universitare. Mediul universitar este şi trebuie să devină un mediu cu adevărat democratic. Un mediu unde se recunosc şi se promovează valorile, se stimulează munca intelectuală, creaţia ştiinţifică, unde fiecare membru acţionează sincer şi corect, unde actele de corupţie se penalizează, unde se pregăteşte elita viitoare a statului şi astfel, universitatea devine, cu adevărat, **motorul principal al dezvoltării unei societăţi** şi al bunăstării membrilor săi. Starea socială a unei societăţi, în mare parte este determinată de starea economică, de cea intelectuală şi morală care există în universitate.

*Misiunea universităţilor*, în Societatea Cunoaşterii, este de a produce, a valorifica şi a transmite cunoştinţe. *Produsele oferite de universități* sunt cunoaşterea şi competenţa care sunt furnizate societăţii sub diverse forme:

- pregătirea specialiştilor în diverse domenii specifice;

- cercetare, consultanţă, expertiză;

* implicarea membrilor comunităţii academice în viaţa societăţii, etc.

Cunoașterea devine putere și nu poate fi gândită în afara unui sistem de valori, a unui sistem de moralitate. Principalul *client* al universităţii trebuie să fie *societatea* (instituţii guvernamentale centrale sau ale administraţiei locale, firme şi organizaţii, instituţii specializate în gestionarea pieţei forţei. În acest sens, misiunea universităţilor poate fi redusă la trei direcţii esenţiale:

-*misiunea vocaţională*, (pe această cale studenţilor li se transmit cunoştinţe şi abilităţi, de a pregăti o forţă de muncă înalt calificată într-un anumit domeniu sau specializare);

-*misiunea de a crea cunoştinţe* (cunoştinţele se transmit studenţilor şi se dezvoltă sau ele sunt transferate în tehnologie, alte domenii ce au un impact economic de progres în dezvoltarea societăţii);

-*misiunea socială* (absolvenţii primesc competenţe şi valori cu caracter general, larg şi aceasta permite dezvoltarea societăţilor, bazate pe cunoaştere şi comunicare între oameni, cu caracter democratic).

**Principiile** de bază care guvernează organizarea şi funcţionarea universității sunt:

a) principiul autonomiei universitare şi principiul libertăţii academice;

b) principiul răspunderii publice;

c) principiul asigurării și îmbunătățirii continue a calităţii;

d) principiul centrării educaţiei pe student;

e) principiul echităţii şi transparenţei;

f) principiul eficienţei manageriale şi financiare;

g) principiul respectării drepturilor şi libertăţilor studenţilor şi ale personalului academic;

h) principiul libertăţii de gândire şi al independenţei faţă de ideologii, dogme religioase şi doctrine politice;

i) principiul fundamentării deciziilor pe dialogul şi consultarea cu toţi partenerii sociali, respectării dreptului la opinie al studentului ca beneficiar direct al învăţământului superior;

j) principiul sprijinirii învăţării de-a lungul întregii vieţi;

k) principiul incluziunii sociale.

Unul dintre obiectivele tradiționale ale eticii este cel de a identifica tipurile de criterii în funcție de care putem distinge între ceea ce este „moral” și ceea ce este „imoral”. În cazul eticii academice, problema care se pune este aceea de a distinge între ceea ce este (moralmente) corect și incorect în cazul acțiunilor pe care le întreprindem ca membri ai comunității academice.

În acest sens Personalul Universităţii este obligat: să respecte prevederile *Cartei universitare, Regulamentului intern al Universităţii, Codului de Etică şi Conduită Universitară* şi alte Regulamente în vigoare; să respecte *normele de etică* şi *deontologie* profesională, *valorile culturale naţionale şi universale*, să educe o atitudine grijulie faţă de patrimoniul universitar şi mediul înconjurător și să nu se implice în propagandă şovină, naţionalistă, politică, de partid, militaristă în procesul de instruire şi alte activităţi universitare. şi alte activităţi universitare.

Personalul didactic, ştiinţifico-didactic, ştiinţific şi de conducere are următoarele **obligaţiuni:**

a) să asigure calitatea procesului de învăţământ prin respectarea standardelor educaţionale de stat;

b) să respecte etica și deontologia profesională;

c) să respecte drepturile studenţilor;

d) să creeze condiţii optime pentru dezvoltarea potenţialului individual al studentului;

e) să promoveze valorile morale de dreptate, echitate, umanism, patriotism şi alte valori;

f) să îndeplinească obligaţiunile prevăzute în contractul individual de muncă şi în fişa postului şi să respecte statutul şi regulamentele instituţionale şi prevederile Cartei universitare;

g) să asigure securitatea vieţii şi ocrotirea sănătăţii studenţilor în procesul de învăţământ;

h) să nu admită tratamente şi pedepse degradante, discriminarea sub orice formă şi aplicarea nici unei forme de violenţă fizică sau psihică;

i) să nu facă şi să nu admită propagandă şovină, naţionalistă, politică, religioasă, militaristă în procesul educaţional;

j) să nu implice studenţii în acţiuni politice (mitinguri, demonstraţii, pichetări);

k) să asigure confidenţialitatea şi securitatea informaţiei care conţine date cu caracter personal, în conformitate cu legislaţia în domeniul protecţiei datelor cu caracter personal;

l) să îşi perfecţioneze continuu calificarea profesională

***Carta universitară.***

Prezenta Cartă asigură cadrul necesar desfăşurării a unui învăţământ orientat spre valoare, creativitate, formarea capacităţilor cognitive, capacităţilor volitive şi capacităţilor acţionale, dobândirea unor cunoştinţe fundamentale şi competenţe (cunoştinţe, abilităţi şi atitudini) de utilitate directă, în profesie şi în societate.

***Vezi*** [***https://utm.md/wp-content/uploads/2019/04/Carta-UTM\_2018-finala.pdf***](https://utm.md/wp-content/uploads/2019/04/Carta-UTM_2018-finala.pdf)

***5. Standarde generale de integritate academică.***

**Integritatea academică** poate fi definită drept “angajamentul, chiar in faţa adversităţii,
de a respecta cinci valori fundamentale: onestitate, adevăr, echitate, respect şi responsabilitate”. O listă de ***principii ale integrităţii academice*** pe baza carora se construieste orice
Cod de Etică se referă la:

**Integritatea morală -** presupune că fiecare membru al comunităţii academice este
dator să se preocupe de evitarea oricăror situaţii susceptibile să creeze îndoieli, cu privire la integritatea sa, în primul rând a conflictelor de interese.

**Colegialitatea -** presupune colaborarea studenţilor, profesorilor şi personalului
administrativ în spirit de colegialitate şi respect reciproc.

**Loialitatea** - presupune obligaţia fiecărui membru al comunităţii academice de a
acţiona în interesul universităţii, de a susţine obiectivele, strategiile şi politicile acesteia, în
scopul realizării misiunii şi creşterii competitivităţii ei.

**Respectul şi toleranţa -** presupune respectarea demnităţii fiecărui într-un climat liber,
în care sunt excluse orice manifestare de umilire, dispreţ, hărţuire, exploatare, ameninţare sau
intimidare. Universitatea militează pentru toleranţă faţă de diferenţele între oameni, între
opinii, credinţe şi preferinţe intelectuale. Nu sunt permise manifestările misogine, rasiste,
şovine, xenofobe, homofobe şi hărţuirea de orice fel, inclusiv sexuală.

**Profesionalismul -** Universitatea trebuie să cultive un mediu propice pentru cercetare
şi competitivitate. În acest scop, trebuie să dezvolte programe academice la standarde înalte,
capabile să conducă la evoluţia cunoaşterii, la formarea specialiştilor competitivi şi la
creşterea prestigiului în cercetare. Trebuie, de asemenea, sa incurajeze şi să recompenseze
orientarea spre calitate ştiinţifică, pedagogică, în mod deosebit spre excelenţă, a profesorilor,
cercetătorilor, studenţilor şi a programelor de studii şi cercetare. Universitatea trebuie să
incurajeze şi să recompenseze eficienţa, calitatea şi excelenţa profesională la nivel managerial
şi administrativ. Ea trebuie să acţioneze împotriva imposturii, amatorismului, superficialităţii,
dezinteresului şi plafonării.

**Onestitatea şi corectitudinea intelectuală -** Universitatea trebuie să apere dreptul la
proprietate intelectuală. Beneficiile şi răsplata vor fi acordate celor care se află la originea
proprietăţii intelectuale. Toţi cei care au participat la diferite stadii ale cercetării ale cărei
rezultate devin publice trebuie menţionaţi, în spiritul onestităţii profesionale, al recunoaşterii
şi recunoştinţei. Este interzisă orice formă de fraudă intelectuală: plagiatul total sau partial,
copiatul în cadrul examenelor sau concursurilor, “fabricarea” rezultatelor cercetărilor,
substituirea lucrărilor sau a identităţii persoanelor examinate, preluarea lucrărilor de la colegi
sau profesori, ca şi tentativele de corupere spre fraudă.

**Dreptatea şi echitatea -** Membrii universităţii vor fi trataţi drept, corect şi echitabil.
Nu se permite discriminarea sau exploatarea, indiferent că acestea sunt directe sau indirecte,
aderand la ideea că dreptatea se bazează pe împărţirea corectă şi echitabilă a puterii şi
prevenirea abuzului de putere.

Universitatea adoptă măsuri ferme pentru nediscriminare şi egalitate de şanse privind accesul la studii, angajare şi la programe de cercetare, pentru eliminarea conflictelor de interese, pentru prevenirea şi combaterea oricărei forme de corupţie, favoritism şi/sau nepotism.

**Transparenţa -** Universitatea trebuie să respecte principiul transparenţei tuturor
categoriilor de informaţii care interesează membrii comunităţii universitare, potenţialii
candidaţi, absolvenţii, instituţiile cu care colaborează şi publicul larg, asigurând o informare
consistentă şi corectă. Prin aceasta se facilitează egalitatea de şanse în competiţie şi se asigură
accesul echitabil la resursele universitare. Universitatea trebuie să interzică ascunderea,
falsificarea sau denaturarea informaţiilor la care au dreptul membrii săi şi publicul larg***.***

**Responsabilitatea profesională şi socială -** Universitatea trebuie să îşi încurajeze
membrii să se distingă prin activism şi implicare în problemele profesionale şi publice, prin
colegialitate şi responsabilitate civică. Programele şi activităţile universitare vor fi orientate
către nevoile societăţii. Atunci când membrii săi reprezintă public Universitatea, trebuie să
respecte standardele etice şi profesionale.

Persoanele cu funcţii de conducere au datoria de a crea condiţiile necesare exercitării
drepturilor celor aflaţi în subordinea lor, dar şi de a cere acestora de a nu denigra propria
instituţie universitară. In acelaşi timp, trebuie garantat membrilor universităţii dreptul de a
critica public, întemeiat şi argumentat, încălcările standardelor profesionale şi de calitate, ale
drepturilor membrilor comunităţii universitare şi colaboratorilor. Nu sunt permise :
dezinformarea, calomnierea, denigrarea publică a programelor şi persoanelor din instituţie de
către membrii propriei comunităţii academice.

**Libertatea academică -** Universitatea este un spaţiu liber de ingerinţe, presiuni şi
constrângeri politice, religioase şi de putere economică, exceptând constrângerile de natură
ştiinţifică, legală şi etică. Membrii universităţii sunt protejaţi faţă de cenzură, manipulări,
persecuţii, în condiţiile respectării standardelor ştiinţifice şi a responsabilităţilor profesionale.
Orice membru al comunităţii universitare trebuie să evite lezarea libertăţii celorlalti, pe baza
respectului pentru diferenţe. Trebuie incurajate abordarea critică, parteneriatul intelectual şi
cooperarea, indiferent de opiniile politice sau de apartenenţa religioasă.

**Autonomia personală -** Universitatea promovează un mediu propice exercitării
autonomiei personale. În acest scop trebuie asigurată exercitarea informării liber consimţite în
privinţa programelor, concursurilor, oportunităţilor de studiu şi cercetare, oferind oportunităţi
pentru ca fiecare membru al universităţii să poată lua şi aplica decizii în privinţa propriei
cariere academice şi profesionale.

**Meritul -** Universitatea trebuie să asigure recunoaşterea, cultivarea şi recompensarea
meritelor personale şi colective care conduc la împlinirea menirii sale instituţionale. Printre
acestea se numără dedicarea faţă de profesie şi studiu, faţă de instituţie şi membrii comunităţii
academice, creativitatea şi talentul, eficienţa şi performanţa.

***6 Procesul de predare-învățare-evaluare și activitatea de cercetare: abordare din perspectiva integrităţii.***

Cerinţele unei predări profesioniste nu sunt doar de a comunica şi evalua materia ci şi de a comunica şi menţine standardele unui comportament profesional corespunzător.
Integritatea unei comunităţi academice se bazează pe responsabilitatea personală şi depinde de modul de comportare în faţa unor situaţii critice. Fiecare membru al comunităţii academice – fiecare student, membru al corpului profesoral sau membru al administrativului – este responsabil pentru susţinerea integrităţii in procesul de invatare şi in cercetare. Asumarea responsabilitatii semnifica actionarea impotriva oricarei situatii critice in ciuda presiunii
colegiale, fricii, loialităţii sau compasiunii. De fapt, fiecare individ trebuie să-şi asume
responsabilitatea pentru comportamentul propriu, care trebuie sa fie onest in orice împrejurare
şi, de asemenea, trebuie să descurajeze şi să urmărească să prevină orice abatere a celorlalţi.
Indiferent de circumstanţe, membrii comunităţii academice nu trebuie sa tolereze sau să
ignore actele de rea-credinţă ale altor membri ai acestei comunităţi.

Construirea conştiinţei civice şi promovarea valorilor etice ajută la conturarea
comportamentului social şi la dezvoltarea intoleranţei la corupţie. In acest sens, o educaţie
serioasă, de calitate ridicată, reprezintă prin ea insăşi un factor de stopare a corupţiei. Un
cetăţean informat care aşteaptă o calitate ridicată a actului educaţional şi care să fie realizat în
mod responsabil şi echitabil poate determina prevenirea abuzurilor intr-un mod foarte eficient.

**Tipuri de nerespectare a integrităţii academice în procesul de predare**

Tipurile de comportament care reprezintă ofensa adusă standardelor de onestitate academică includ, dar nu se limitează la următoarele:

• **Inşelătorie**

• folosirea materialelor nepermise de către cadrul didactic in timpul examenelor, inclusiv informaţia depozitată pe aparatura electronică (aparat foto, telefoane mobile, minicomputere, etc.)

• copierea răspunsurilor, in timpul examenului sau in realizarea temei, de la un alt student

• modificarea notelor pe lucrarile scrise (teme sau examene) inainte de a solicita recorectarea acestora • semnarea prezenţei pentru cineva absent sau solicitarea ca altcineva să semneze în locul tau

• **Plagiat**

• copierea ideilor sau a unui text dintr-o sursă fără a menţiona sursa de provenienţă

• parafrazarea fără a menţiona sursa de provenienţă

• copierea de la un alt coleg şi asumarea acelui material ca fiind propriu

• cumpararea unui articol sau scrierea acelui material de către altcineva

• predarea aceluiaşi material/temă de casă la doua discipline diferite fără aprobarea cadrelor didactice

• **Colaborare neautorizată**

• colaborare peste limitele impuse de cadrul didactic

• primirea intrebărilor şi răspunsurilor înainte de examen

• oferirea spre vânzare a diverselor materiale didactice solicitate în cadrul unui curs, ştiind că acestea vor fi folosite de un student pentru obţinerea unei note

• **Facilitarea unui comportament neadecvat**

• permiterea unui alt student să copieze o temă/set de probleme ce ar trebui realizate individual

• permiterea unui alt student să copieze în timpul examenului

• participarea la un examen sau rezolvarea unei teme in locul altui student (substituire de persoană)

• **Alte tipuri de abatere**

• abuz de confidenţialitate

• falsificarea sau modificarea neautorizată a unui document academic

• obstrucţionarea activităţii academice a altui student.

**Etica cercetării științifice**  discută problemele etice care apar în toate fazele unei cercetări, de la alegerea temei și a metodelor, la desfășurarea ei propriu-zisă și apoi la publicarea și valorificarea rezultatelor. **Buna conduită în** **cercetarea ştiinţifică** se referă la:

(a) respectarea legii;

(b) garantarea libertăţii în ştiinţă, în cercetarea ştiinţifică şi în învăţământ;

(c) respectarea principiilor bunei practici ştiinţifice;

(d) asumarea responsabilităţilor.

In mediul studenţesc, lipsa de integritate in activitatea de cercetare se poate manifesta sub
diferite forme, cum ar fi:

- plagiatul in elaborarea temelor/referatelor de cercetare

- achizitionarea lucrarilor/proiectelor de cercetare de pe site-uri specializate, prin asumarea acestor lucrari ca fiind contributii proprii

- sustinerea aceloraşi lucrări/teme de casă in cadrul mai multor discipline de studiu

- modificarea datelor/informaţiilor prezentate in proiecte sau teme de cercetare al altor colegi, cu asumarea frauduloasă a ideilor acestora

- „fabricarea” datelor pentru susţinerea anumitor concluzii, fără certificarea prin experimente sau simulări

- preluarea, cu sau fără permisiunea autorului, a unei lucrări de cercetare şi prezentarea acesteia ca fiind contribuţie proprie

- folosirea de mijloace nelegale sau nelegitime pentru colectarea de date in activitatea de cercetare

- parafrazarea ideilor, datelor sau conceptelor fără indicarea detaliată a surselor acestora

- interpretarea voit greşită a unor date sau informaţii folosite in cadrul temelor de cercetare studenţească (sau omiterea datelor ce pot prejudicia obţinerea anumitor rezultate sau concluzii)

- folosirea, fără permisiune, a informaţiilor confidenţiale sau a celor ce sunt aparate de dreptul de proprietate intelectuală

- folosirea fără licenţă sau permisiune a software-urilor, a imaginilor, textelor sau altor instrumente media

- favorizarea (in cunoştinţă de cauză) sau asistarea în acţiunea de fraudare a celor ce realizează un asemenea demers in activitatea de cercetare

In materie de proceduri de prevenire sau sancţionare a acestui tip de comportament, la nivelul universităţilor româneşti pot fi identificate anumite instrumente ce se activeaza in asemenea cazuri. Problema este insă ca procesul nu este controlat, neavând întotdeauna norme clare după care să poată fi abordat.

In general, atunci cand se confruntă cu un caz de lipsa de onestitate în activitatea de cercetare a unui student, un cadru didactic apreciază gravitatea faptelor în primul rând luând în
considerare parcursul academic anterior al acestuia. In al doilea rând, utilizează instrumentele
de evaluare pe care le are la dispoziţie, sancţionând studentul prin scăderea notei acordate
pentru elaborarea materialului în cauză, sau îi solicită acestuia să refacă materialul.
Rămâne însă problema lipsei unor instrumente specifice de control şi de penalizare a acestor
tipuri de comportament. Există, la nivel formal, posibilitatea atenţionării studenţilor cu astfel
de comportament prin aplicarea de sancţiuni disciplinare ce pot ajunge până la exmatricularea
din respectiva instituţie de invăţământ superior.

In ceea ce priveste problematica plagiatului in mediul studenţesc, există mai multe *niveluri de intensitate* ale acestuia:

a. Frauda: copierea unei intregi lucrari, adaugandu-i o noua introducere şi o concluzie

b. Plagiat substantial: preluarea consistentă a informaţiilor dintr-un material, fără a indica, cu ghilimele sau prin citarea surselor bibliografice

c. Plagiat intamplator: Preluare sau copiere parţială, parafrazarea fără indicarea sursei

d. Auto-plagiatul: refolosirea unor lucrări sau idei din cadrul acestora, lucrări ce au făcut deja obiectul publicării.

**Măsurile de precauţie pentru evitarea producerii plagiatului**, sau pentru identificarea acestuia privesc:

1. Educarea şi informarea studenţilor cu privire la natura drepturilor de proprietate şi a
plagiatului

2. Explicarea procedurilor şi a metodologiei cercetării prin materiale de popularizare

3. Informarea studenţilor cu privire la fenomenul plagiatului şi a sancţiunilor primite in acest caz

4. Rapoarte/lucrări expuse oral, pentru a întări caracterul interactiv al instruirii

5. Verificarea cunoştinţelor de metodologie a cercetării în cadrul cursului, sau in discuţiile din cadrul seminariilor

6. Alocarea unei teme de cercetare/unui proiect nu trebuie realizată la începutul semestrului, pentru a fi prezentată/susţinut la sfârşitul semestrului, studenţii trebuie îndrumaţi pe tot parcursul elaborării materialului, astfel încât sa se evite recurgerea la surse ”ilicite” din lipsă de timp sau preocupare susţinută

7. Implicarea studenţilor în aprecierea lucrarilor de cercetare ale colegilor lor, prin susţinerea orală a lucrarilor de cercetare, cu accent pe aprecierea gradului de originalitate al acestora

8. Excluderea de la susţinere a lucrărilor ce nu dezvoltă subiectul de cercetare propus, sau
abordează teme adiacente, mai ales dacă acestea par prea bine realizate.

9. Planul de cercetare, notele şi fişele realizate în vederea tratării temei de cercetare propuse trebuie să facă parte din documentaţia depusă odată cu lucrarea finală, pentru a verifica
activitatea de parcurs realizată pe perioada cercetării

10. Utilizarea motoarelor de căutare disponibile pe internet este deseori productivă, fiind
suficient a preciza câteva cuvinte – cheie ale textului presupus a fi plagiat pentru a demonstra
existenţa fraudei.